經數: 二八○四

經名: 唯識三十論要釋

頁數: 九七一

上	欄

不定謂悔眠	尋伺二各二

釋曰. 此顯第六不定位相. 文中三節. 言不定

者擧不定名. 謂悔眠等擧不定相. 二各二者

顯不定義. 悔眠尋伺於善染等皆不定故. 非

如觸等定遍心故. 非如欲等定遍地故. 立不

定故悔謂惡作. 惡所作業追悔爲性. 障

止爲業. 此卽於果假立因名. 先惡所作業後

方追悔故. 悔先不作亦惡作攝. 如追悔言. 我

先不作如是事業. 是我惡作眠謂睡眠. 令

不自在昧略爲性. 障觀爲業. 謂睡眠者身不

自在心極闇劣. 一門轉故. 昧簡在定. 略別寤

時. 令顯睡眠非無體用. 有無心位假立此名.

如餘蓋纏. 心相應故尋謂尋心. 令心□

遽於意言境粗轉爲性伺謂伺察. 令心□

遽於意言境細轉爲性. 此二俱以安不安住

身心分位所依爲性. □用思慧一分爲體. 於

意言境不深推度. 及深推度義類別故. 若

離思慧尋伺二種體類差別不可得故二各

二者顯二種二. 一謂悔眠. 二謂尋伺. 此二

二種種類各別故. 一二言顯二二種. 此二各

二. 謂染不染. 非如善染各唯一故. 或唯簡染

故說此言. 有亦說爲隨煩惱故. 爲顯不定

義說二各二言. 故置此言. 深爲有用. 四皆

不與第七第八俱. 與第六識可容俱起. 非是

五識相應法故. 餘門分別如廣論明. 取要

而言如百法疏. 如是六位諸心所法. 爲離

心體有別自性. 爲卽是心分位差別. 若離

心體有別自性. 如何聖敎說唯有識. 莊嚴論

頌復云何通許心似二現. 如是似貪等. 或

中	欄

似於信等. 無別染善法若卽是心分位差

別. 如何聖敎說心相應. 他性相應非自性故.

又如何說心與心所俱時而起. 如日與光. 瑜

伽論頌復云何通五種性不成. 分位差過

失. 因緣無別故. 與聖敎相違應說離心有

別心所. 以心勝故說唯識等. 心所依心. 勢

力主故. 說似彼現. 非卽彼心. 又識心言亦攝

心所. □相應故. 唯識等言及現似彼皆無有

失. 此依世俗. 若依勝義. 心與心所非卽非

離. 諸識相望應知亦然. 是謂大乘眞俗妙理.

第三能變九頌七門攝爲三段. 前心已辨六

門二義. 次下第三現起分位. 論生起云. 已說

六識心所相應. 云何應知現起分位. 頌曰

依止根本識	五識隨緣現

或俱或不俱	如濤波依水

意識常現起	除生無想天

及無心二定	睡眠與悶絶

釋曰. 頌有兩節. 初句總標六依本識. 七句別

顯六識現起. 根本識者阿陀那識. 染淨諸識

生根本故. 言依止者謂前六識. 以根本識

爲共親依. 言五識者謂前五識. 種類相似故

總說之隨緣現言顯非常起. 緣謂作意根

境等緣. 謂五識身內依本識. 外隨作意五

根境等衆緣和合方得現前. 由此或俱或不

俱起. 外緣合者有頓漸故. 如水濤波隨緣

多少. 此等法喩廣說如經. 由五轉識行相

粗動. 所藉衆緣時多不具. 故起時少不起時

多. 第六意識雖亦粗動. 而所藉緣無時不具.

由違緣故有時不起. 第七八識行相微細. 所

下	欄

藉衆緣一切時有. 故無緣□令總不行. 又

五識身不能思慮. 唯外門轉起藉多緣故斷

時多現行時少. 第六意識自能思量. 內外門

轉不藉多緣. 唯除五位常能現起. 故斷時

少現起時多. 由斯不說此隨緣現. 五位者何.

生無想等. 無想天者. 謂修彼定厭粗想力. 生

彼天中違不□行心及心所. 想滅爲簡名無

想天. 故六轉識除其初生及命終位中間皆

斷. 彼天唯在第四靜慮. 下想粗動難可斷故.

上無無想異熟處故. 卽能引發無想定思能

感彼天異熟果故. 及無心二定者. 謂無想

滅盡定. 俱無六識故名無心. 無想定者. 謂有

異生伏遍淨貪未伏上染. 由出離想作意爲

先. 令不□行心心所滅. 想滅爲簡立無想名.

令身安和故亦名定. 此定唯屬第四靜慮. 又

唯是善彼所引故. 要於欲界先修習已. 後

生色界能引現前. 此由厭想欣彼果入故唯

有漏. 非聖所起. 滅盡定者. 謂有無學. 或有

學聖. 已伏惑離無所有貪上貪不定. 由止息

想作意爲先. 令不□行□行染汚心心所滅.

立滅盡名. 令身安和故亦名定. 由偏厭受想.

亦名滅彼定. 此定初修必有頂遊觀無漏爲

加行入. 次第定中最居後故. 雖屬有頂而

是無漏. 若謂此定已得自在. 餘地心後亦得

現前. 雖屬道諦而是非學非無學攝. 似涅槃

故. 此定初起唯在人中. 佛及弟子說力起故.

人中慧解極猛利故. 後上二界亦得現前. 於

意成天起此定故. 要斷三界見所斷惑方起

此定. 異生不能伏滅有頂心心所故. 此定微

經數: 二八○四

經名: 唯識三十論要釋

頁數: 九七二

上	欄

妙要證二空. 隨應後得所引起故. 若修所斷

煩惱之中. 斷下四地餘伏惑斷. 然後方能

初起此定. 變異受俱煩惱種子障定强故. 彼

隨所應生上五地皆得後起. 若謂菩薩先二

乘位已得滅定後□心者. 一切位中能起此

定. 或有乃至七地滿心. 方能永斷一切煩惱.

或從初地卽能永伏一切煩惱. 如阿羅漢. 彼

十地中皆起此定. 無心睡眠與悶絶者. 謂有

極重睡眠悶絶. 令前六識皆不現行. 其無心

字流至此. 故簡彼有心睡眠悶絶. 以輕睡等

亦有心故. 疲極等緣所引身位違前六識故

名極重睡眠. 此睡眠時雖無彼體. 而由彼

似彼故假說彼名. 風熱等緣所引身位亦違

六識. 故名極重悶絶. 除斯五位意識□起. 正

死生時亦無六識. 何故但說五位不行. 應說

死生卽悶絶攝. 彼是最極悶絶位故. 說及與

言顯五無雜. 此顯識斷已後時依本識中自

種還起. 由此不說入無餘依. 此五位中異生

有四. 除在滅定. 聖說後三. 於中如來自在菩

薩唯得有一. 無睡眠故. 是故八識一切有情

心與末那二□俱轉. 若起第六則三俱轉. 餘

隨緣合起一至五. 則四俱轉乃至八俱. 諸

根境等和合力齊. 識前後生不應理故. 是謂

說此識俱轉義. 雖多識俱轉. 唯立一有情. 所

依異熟識唯有一體故. 多識俱轉何不相應.

非同境故. 設同境者. 彼此所依體數異故. 如

五根識互不相應. 八識自性不可言定一. 行

相所依緣相應異故. 又一滅時餘不滅故. 亦

非定異. 經說八識如水波等無差別故. 定

中	欄

異應非因果性故. 如是所說識差別相. 依理

世俗. 非眞勝義. 眞勝義中心言絶故. 前十四

頌已廣分別三能變義. 釋前略標. 此能變唯

三. 謂異熟思量了別境識意. 次有一頌顯

唯識義. 卽釋略中彼依識所變義. 論中生起

此一頌云. 已廣分別三能變相爲自所變二

分所依. 云何應知依識所變假說我法非別

實有. 由斯一切唯有識耶頌曰

是諸識轉變	分別所分別

由此彼皆無	故一切唯識

釋曰. 此答前問顯唯識義. 是諸識者. 謂前所

說三能變識及彼心所. 皆能變似見相二分.

立轉變名. 所變見分說名分別. 能取相故. 所

變相分名所分別. 見所取故. 由此正理. 彼實

我法離識所變皆定非有. 離能所取無別物

故. 非有實物離二取故. 是故一切有爲無爲

若實若假皆不離識. 唯言謂遮離識實物. 非

不離識心所法等. 由何敎理唯識義成. 如契

經說. 三界唯心. 又說. 所緣唯識所現. 又說.

諸法皆不離心. 又說. 有情隨心垢淨. 又說. 成

就四智菩薩能隨悟入唯識無境. 一相違識

相智. 謂於一處鬼人天等隨業差別所見各

異. 境若實有. 此云何成. 二無所緣識智. 謂緣

過未夢鏡像等非實有境. 識現可得彼境旣

無. 餘亦應爾. 三自應無倒智. 謂愚夫智若得

實境. 彼應自然成無顚倒. 不由功用而得

解脫. 四隨三智轉智. 一謂自在者智轉智. 謂

已證得心自在者. 隨欲轉變地等皆成. 境若

實有. 如何可成. 二隨觀察者智轉智. 謂得勝

下	欄

定修諸觀者. 隨觀一境衆相現前. 境若是實.

寧隨心轉. 三隨無分別智轉智. 謂起證實無

分別智. 一切境相皆不現前. 境若是實. 何容

不現. 菩薩成就此四智者. 於唯識理決定悟

入. 此等聖敎誠證非一. 極成眼等識五隨一

故如餘不親緣離自色等. 餘識識故如眼識

等亦不親緣離自諸法. 此親所緣定非離此.

二隨一故如彼能緣. 所緣法故如相應法. 決

定不離心及心所. 此等正理誠證非一. 故於

唯識應深信受. 若唯內識似外境起. 寧見

世間情非情物. 處時身用定不定轉. 如夢境

等. 應釋此疑. 如夢未覺不能自知. 要至覺時

方能追覺. 覺時境色應知亦然. 未眞覺位不

能自知. 至眞覺時方能追覺. 未得眞覺□處

夢中. 故佛說爲生死長夜. 由斯未了色境

唯識. 若唯內識實無外境. 如何世尊說十二

處. 依識所變非別實有. 爲入我空說六二法.

如遮斷見說續有情. 爲入法空復說唯識. 令

知外境亦非有故. 若爾唯識. 豈非是空. 不爾.

如何. 非所執故. 謂依識變妄執實法理不可

得. 說爲法空. 非無離言正智所證唯識性故

說爲法空. 此識若無. 便無俗諦. 俗諦無故眞

諦亦無. 眞俗相依而建立故. 撥無二諦是

惡取空. 諸佛說爲不可治者. 應知諸法有空

不空. 故唯識言顯斯造色等外境分明現證

現量所得. 寧撥爲無. 現量證時不執爲外. 後

意分別妄生外想. 故現量境是自相分. 識

所變故亦說爲有. 意識所執外實色等. 妄計

有故說彼爲無. 外境實無. 可非內識境. 他心

經數: 二八○四

經名: 唯識三十論要釋

頁數: 九七三

上	欄

實有. 寧非自所緣. 誰說他心非自識境. 但不

說彼是親所緣. 謂識生時無實作用. 非如

手等親執外物. 日等舒光親照外境. 但如鏡

等似外境現名了他心. 非親能了. 親所了者

謂自所變. 故契經說. 無有少法能取少法. 但

識生時似彼相現. 名取彼物. 如緣他心. 色

等亦爾. 若唯有識. 寧有十方凡聖尊卑因果

等別. 誰爲誰說. 何法何心. 誰言唯識但有一

識. 不爾如何. 汝應諦聽. 識言總顯一切有

情各有八識六位心所所變相見分位差別及

彼空理所顯眞如. 識自相故. 識相應故. 二所

變故. 三分位故. 四實性故. 如是諸法皆不離

識. 總立識名. 故唯識言有深意趣. 唯言但遮

愚夫所執定離諸識實有色等. 若如實知唯

識敎意. 便無顚倒善備資糧. 達入法空證無

上覺. 救拔含識生死輪□. 非全撥無惡取

空者違背聖敎能成是事. 故定應信一切唯

識. 自下第三有八行頌釋通外難. 於中有二.

初有二頌釋違理難. 後有六頌釋違敎難. 前

中有二. 初有一頌釋種種分別不成難. 後之

一頌釋生死相續不成難. 論中生起初難云.

若唯有識都無外緣. 由何而生種種分別. 頌

曰

由一切種識	如是如是變

以展轉力故	彼彼分別生

釋曰. 頌中三節. 前之兩句釋種子緣. 第三句

釋現行緣. 第四一句所生分別. 一切種識謂

本識中能生自果功能差別. 此生等流異熟

士用增上果. 故名一切種. 除離繫者非種生

中	欄

故. 彼雖可證而非種果. 要親起道斷結得故.

有展轉義非此所說. 此說能生分別種故. 此

識爲體故立識名. 種離本識無別性故. 種識

二言簡非種識. 有識非種種非識故. 又種識

言顯識中種. 非持種識. 後當說故. 此識中種

餘緣助故. 卽便如是如是轉變. 謂從生位轉

至熟時. 顯變種多重言如是如是. 謂一切

種攝三熏習共不共等種識盡故. 展轉力者.

謂八現識及彼相應相見分等. 彼皆互有相

助力故. 卽現識等總名分別. 虛妄分別爲

自性故. 分別類多故言彼彼. 此頌意說. 雖

無外緣. 由本識中有一切種轉變差別. 及以

現行八種識等展轉力故. 彼彼分別而亦得

生. 何假外緣方起分別. 淸淨法起應知亦然.

淨種現行爲緣生故. 雖分別言總顯三界心

及心所. 而隨勝者諸聖敎中多門顯示. 或說

爲二三四五等. 如餘論中具廣分別. 此中應

明四緣之義. 恐繁不述. 百法疏明. 次通生死

不成難. 論生起云. 雖有內識而無外緣. 由

何有情生死相續. 頌曰

由諸業習氣	二取習氣俱

前異熟旣盡	復生餘異熟

釋曰. 頌之四句總分爲二. 上半通前所藉緣

種. 下半正明生死相續. 諸業謂福非福不動.

卽有漏善不善思業. 業之眷屬亦立業名. 同

招引滿異熟果故. 此雖□起無間卽滅無義

能招當異熟果. 而熏本識起自功能. 卽此功

能說爲習氣. 是業氣分熏習所成簡曾現業

故名習氣. 如是習氣展轉相續至成熟時招

下	欄

異熟果. 此顯當果勝增上緣. 相見名色心及

心所本末. 彼取皆二取攝. 彼所熏發親能

生彼本識上功能名二取習氣. 此顯來世異

熟果心及彼相應諸因緣種. 俱謂業種二取

種俱. 是疏親緣互相助義. 業招生顯故論

先說. 前異熟者. 謂前前生業異熟果. 餘異

熟者. 謂後後生業異熟果. 雖二取種受果

無窮. 而業異熟受果有盡. 由異熟果性別

難招等流增上性同易感. 由感餘生業等種

熟. 前異熟果受用盡時. 復別能 生餘異熟

果. 由斯生死輪轉無窮. 何假餘緣方得相

續. 此頌意說. 由業二取生死輪□皆不離

識. 心心所法爲彼性故. 此中所說業習氣等.

應知卽是三種習氣. 一名言習氣. 彼有爲法

各別親種. 名言有二. 一表義名言. 卽能詮表

音聲差別. 二顯境名言. 卽能了境心心所法.

隨二名言所熏成種. 作有爲法各別因緣. 二

我執習氣謂虛妄執我我所種. 我執有二. 一

俱生我執. 卽修所斷我我所執. 二分別我執.

卽見所斷我我所執. 隨二我執所熏成種. 令

有情等自他差別. 三有支習氣. 謂招三界

異熟果種. 有支有二. 一有漏善. 卽是能招可

愛果業. 二諸不善. 卽是能招非愛果業. 隨二

有支所熏成種. 令異熟果善惡趣別. 應知我

執有支習氣於差別果是增上緣. 此中所言

業習氣者. 應知卽是有支習氣. 二取習氣

應知卽是我執名言二種習氣. 取我我所及

取名言而熏成故皆說名取. 旣由習氣生死

輪□所感生死有粗細異故. 諸經論說有二

經數: 二八○四

經名: 唯識三十論要釋

頁數: 九七四

上	欄

種. 一分段生死. 謂諸有漏善不善業由煩惱

障緣助勢力所感三界粗異熟果. 身命短長

隨因緣力有定齊限故名分段. 二不思議變

易生死. 謂諸無漏有分別業由所知障緣助

勢力所感殊勝細異熟果. 由悲願力改轉身

命無定齊限故名變易. 無漏定願正所資感

妙用難惻名不思議. 或名意成身. 隨意願成

故. 何用資感生死果. 爲自證菩提利樂他故.

以不定姓獨覺聲聞及得自在大願菩薩已永

斷伏煩惱障故. 無容復受當分段身. 恐廢

長時修菩薩行. 遂以無漏勝定願力. 如延

壽法資現身因. 令彼長時感果不絶. 數數如

是定願資助乃至證得無上菩提. 彼復何須

所知障助. 以所知障障大菩提. 爲欲斷除留

身久住. 又所知障爲有漏依. 此障若無. 彼定

非有. 故於身住有大助力. 由此應知變易

生死性是有漏異熟果攝. 於無漏業是增上

果前後中際生死輪□不待外緣旣由內識.

淨法相續應知亦然. 謂無始來依附本識有

無漏種由轉識等數數重發漸漸增勝. 乃至

究竟得成佛時. 轉捨本來雜染識種轉. 得始

起淸淨種識. 任持一切功德種子. 由本願力

盡未來際起諸妙用相續無窮. 由此應知唯

有內識. 上來釋違理難竟. 次下六頌釋違敎

難. 前三頌釋違三性難. 後三頌釋違無性難.

其釋初難論生起云. 若唯有識. 何故世尊

處處經中說有三性. 應知三性亦不離識. 所

以者何. 頌曰

由彼彼遍計	遍計種種物

中	欄

此遍計所執	自性無所有

依他起自性	分別緣所生

圓成實於彼	常遠離前性

故此與他依	非不異非異

如無常等性	非不見此彼

釋曰. 此三行頌釋三性難. 初一頌明遍計

所執. 於中初句顯能遍計. 第二示所遍計境.

後半方申遍計所執. 能遍計者. 謂六七識周

遍計度故名遍計. 品類衆多故言彼彼. 計度

分別爲能遍計. 以五八識無計度故. 執我法

者必由有慧. 第八不與慧相應故. 五識雖與

微慧相應. 但任運緣無計度故. 末那雖不

遍緣諸境. 亦名意識. 能執類故. 所遍計者是

依他起. 遍計心等所緣緣故. 圓成實性非是

彼境. 眞非妄執所緣境故. 依展轉說亦所遍

計. 遍計所執雖是彼境. 而非所緣緣故非所

遍計. 遍計所執其相云何. 與依他起復有

何別. 謂有一切心及心所由熏習力所變二

分從緣生故皆依他起. 遍計依斯妄執定實

有無一異俱不俱等. 此二方名遍計所執. 此

所執性都無所有. 敎理推微不可得故. 其次

半頌顯依他起. 所言分別緣所生者. 以諸染

淨心心所法皆名分別. 別緣遍故. 是則一切

染淨依他皆是此中依他起攝. 後一頌半顯

圓成實. 卽前二句正顯其性. 其次三句顯與

依他非一非異. 其第四句顯由證此了依他

幻. 二空所顯圓滿成就諸法實性名圓成實.

顯此遍常體非虛謬. 簡自共相虛空我等. 無

漏有爲離倒究竟勝用周遍亦得此名. 然今

下	欄

頌中說初非後. 此卽於彼依他起上常遠離

前遍計所執. 二空所顯眞如爲性. 說於彼言

顯圓成實與依他起不卽不離. 常遠離言顯

妄所執能所二取理□非有. 前言義顯不空

依他. 性顯二空非圓成實. 眞如離有離無性

故. 由前理故. 此圓成實與彼依他起非異非

不異. 異應眞如非彼實性. 不異此性應是無

常. 彼此應淨非淨境. 則本後智用應無別. 如

彼無常無我等性與行等法非一非異. 異應

彼法非無常等. 不異此應非彼共相. 由斯喩

顯此圓成實與依他起非一非異. 法與法性

理必應然. 勝義世俗相待立故. 非不證見此

圓成實而能見彼依他起性. 未達遍計所執

性空. 不如實知依他有故. 無分別智證眞

如已. 後得智中方能了達依他起性如幻事

等. 此中意說. 三種自性皆不遠離心心所法.

謂心心所及所變現衆緣生故. 如幻事等非

有似有□惑愚夫. 一切皆名依他起性. 愚夫

於此橫執我法有無一異俱不俱等. 如空花

等性相都無. 一切皆名遍計所執. 依他起

上彼所妄執我法俱空. 此空所顯識等眞性

名圓成實. 是故此三不離心等. 虛空擇滅

非擇滅等何性所攝. 三性容攝. 心等變似虛

空等相隨心生故依他起攝. 愚夫於此妄執

實有. 此卽遍計所執性攝. 若於眞如假施設

有虛空等義圓成實攝. 有漏心等定屬依他.

無漏心等容二性攝. 衆緣生故攝屬依他. 無

顚倒故圓成實攝. 三性五事相攝云何. 諸

聖敎說相攝不定. 依不雜亂義相說者說. 依

經數: 二八○四

經名: 唯識三十論要釋

頁數: 九七五

上	欄

他起攝彼相名分別正智. 圓成實性攝彼眞

如. 遍計所執不攝五事. 彼說有漏心心所法

變似所詮說名爲相. 似能詮現施設爲名. 能

變心等立爲分別. 無漏心等離戱論故. 但

總名正智. 不說能所詮. 四從緣生皆依他起.

三解脫門所行境界與此三性相攝云何. 理

實皆通隨相各一. 空無相願如次應知. 緣此

復生三無生忍. 一本性無生忍. 二自然無生

忍. 三惑苦無生忍. 如次此三是此境故. 此

三云何攝彼二諦. 應知世俗具此三種. 勝義

唯是圓成實性. 世俗有三. 一假世俗. 二行世

俗. 三顯了世俗. 如次應知卽此三性. 勝義有

三. 一義勝義. 謂卽眞如勝之義故. 二得勝義.

謂卽涅槃勝卽義故. 三行勝義. 謂卽聖道勝

爲義故. 無變無倒隨其所應故. 皆攝在圓

成實性. 如是三性何智所行. 遍計所執都非

智所行. 以無自體非所緣緣故. 愚夫執有. 聖

者達無. 亦得說爲凡聖智境. 依他起性二智

所行. 圓成實性唯聖智境. 此三性中幾假幾

實. 遍計所執妄安立故可說爲假. 無體相故

非假非實. 依他起性有實有假. 衆集相續分

位性故說爲假有. 心心所色從緣生故說爲

實有. 若無實法. 假法亦無. 假依實因而施

設故. 圓成實性唯是實有. 不依他緣而施設

故. 此三爲異爲不異耶. 應說俱非. 無別體故.

妄執緣起眞義別故. 如是三性義類無邊. 恐

文增廣略示綱要. 自下通釋三無性難. 論

生起云. 若有三性. 如何世尊說一切法皆無

自性. 頌曰

中	欄

卽依此三性	立彼三無性

故佛密意說	一切法無性

初卽相無性	次無自然性

後由遠離前	所執我法性

此諸法勝義	亦卽是眞如

常如其性故	卽唯識實性

釋曰. 此卽釋通三無性難. 文中三節. 初頌總

明卽依三性立三無性. 次頌正顯依三性立

三無性義. 後頌重明圓成實性. 卽依此前

所說三性立彼後說三種無性. 謂卽相生勝

義無性. 故佛密意說一切法皆無自性. 非性

全無. 說密意言顯非了義. 謂後二性雖體

非無. 而有愚夫於彼增益妄執實有我法自

性. 此卽名爲遍計所執. 爲除此執故. 佛世

尊於有及無總說無性. 云何依此而立彼三.

謂依此初遍計所執立相無性. 由此體相畢

竟非有如空花故. 依次依他立生無性. 此

如幻事託衆緣生. 無如妄執自然性故假說

無性. 非性全無. 依後圓成實立勝義無性. 謂

卽勝義由遠離前遍計所執我法二性故假說

無性. 非性全無. 如太虛空雖遍諸色而是衆

色無性所顯. 雖依他起非勝義故亦得說爲

勝義無性. 而濫第二故此不說. 此性卽是諸

法勝義. 是一切法勝義諦故. 然勝義諦略有

四種. 一世間勝義. 謂[&FFFF]#處界等. 二道理勝

義. 謂苦等四諦. 三證得勝義. 謂二空眞如. 四

勝義勝義. 謂一眞法界. 此中勝義依最後說.

是最後說是最勝道所行義故. 爲簡前三故

作是說. 此諸法勝義亦卽是眞如. 眞謂眞

下	欄

實顯非虛妄. 如謂如常表無變易. 謂此眞實

於一切位常如其性故曰眞如. 卽是湛然不

虛妄義. 亦言顯此復有多名. 謂名法界及實

際等. 如餘論中隨義廣釋. 此性卽是唯識實

性. 謂唯識性略有二種. 一者虛妄. 謂遍計

所執. 二者眞實. 謂圓成實性. 爲簡虛妄說實

性言. 復有二性. 一者世俗. 謂依他起. 二者

勝義. 謂圓成實. 爲簡世俗故說實性. 三頌總

顯諸契經中說無性言非極了義. 諸有智者

不應依之總撥諸法都無自性. 已廣分別唯

識性相. 次下第三有五行頌釋其唯識所修

行位. 論中發起五位文云. 如是所成唯識性

相. 誰於幾位如何悟入. 謂具大乘二種姓者.

略於五位漸次悟入. 何謂大乘二種種姓. 一

本性住種姓. 謂無始來依附本識法爾所得

無漏法因. 二習所成種姓. 謂聞法界等流法

已. 聞所成等熏習所成. 要具大乘此二種姓.

方能漸次悟入唯識. 何謂悟入唯識五位. 一

資糧位. 謂修大乘順解脫分. 二加行位. 謂

修大乘順決擇分. 三通達位. 謂諸菩薩所住

見道. 四修習位. 謂諸菩薩所住修道. 五究

竟位. 謂住無上正等菩提. 云何漸次悟入唯

識. 謂諸菩薩於識性相資糧位中能深信解.

在加行位能漸伏除所取能取引發眞見. 在

通達位如實通達. 修習位中如所證理數數

修習伏斷除障. 至究竟位出障圓明. 能盡未

來化有情類復令悟入唯識相性. 初資糧位

其相云何. 頌曰

乃至未起識	心住唯識性

經數: 二八○四

經名: 唯識三十論要釋

頁數: 九七六

上	欄

於二取隨眠	猶未能伏滅

釋曰  此顯第一資糧位也. 從發深固大菩提

心. 乃至未起 順決擇識心住唯識眞勝義性.

齊此皆是資糧位攝. 於中卽攝十住十行十

□向位. 爲趣無上正等菩提. 修集種種勝

資糧故. 爲有情故勤心解脫. 由此亦名順解

脫分. 此位菩薩依因善友作意資糧四勝力

故. 於唯識義雖深信解而未能了能所取空.

多住外門修菩薩行故. 於二取所引隨眠猶

未有能伏滅功力令彼不起二取現行. 此二

取言顯二取取. 執取能取所取性故. 二取習

集名彼隨眠. 隨逐有情眠伏藏識. 或隨增

過故名隨眠. 卽是所知煩惱障種. 煩惱障者.

謂執遍計所執實我薩迦耶見而爲上首. 百

二十八根本煩惱. 及彼等流諸隨煩惱. 此皆

擾惱有情身心能障涅槃.  名煩惱障. 所知障

者. 謂執遍計所執實法薩迦耶見而爲上首.

見疑無明愛□慢等. 覆所知境無顚倒性能

障菩提. 名所知障. 此所知障決定不與異熟

識俱. 彼微劣故. 不與無明慧相應故. 法空

智果與俱起故. 七轉識內隨其所應. 或少或

多如煩惱說. 眼等五識無分別故. 諸見疑

等定不相應. 餘由意力皆容引起. 此障但與

不善無記二心相應. 論說無相唯通不善無

記性故. 癡無癡等不相應故. 煩惱障中此

障必有. 彼定用此爲所依故. 體雖無異而用

有別故. 二隨眠隨聖道用有勝劣故斷惑前

後. 此於無覆無記性中是異熟生. 非餘三種.

彼威儀等勢用薄弱. 非覆所知障菩提故. 此

中	欄

名無覆. 望二乘說. 若望菩薩. 亦是有覆. 若所

知障有見疑等. 如何此種契經說爲無明住

地. 無明增故總名無明. 非無見等. 如煩惱種

立見一處欲色有愛四住地名. 豈彼更無慢

無明等. 如是二障分別起者見所斷攝. 任運

起者修所斷攝. 二乘但能斷煩惱障. 菩薩俱

斷. 永斷二種唯聖道. 能伏二現行通有漏道.

菩薩住此資糧位中. 二粗現行雖有伏者. 而

於細者及二隨眠止觀力微未能伏滅. 此位

未證唯識眞如. 依勝解力修諸勝行. 應知亦

是解行地攝. 所修勝行其相云何. 略有二種.

謂福及智. 諸勝行中慧爲性者皆名爲智. 餘

名爲福. 且依六種波羅蜜多通相皆二. 別

相前五說爲福德. 第六智慧或復前三唯福

德攝. 後一唯智. 餘通二種. 復有二種. 謂利

自他. 所修勝行隨意樂力一切皆通自他利

行. 依別相說. 六到彼岸菩提分等自利行攝.

四種攝事四無量等一切皆是利他行攝. 如

是等行差別無邊. 皆是此中所修勝行. 此位

二障雖未伏除修勝行時有三退屈. 而能三

事練磨其心. 於所證修勇猛不退. 一聞無

上正等菩提廣大深遠心便退屈. 引他已證

大菩提者練磨自心勇猛不退. 二聞施等波

羅蜜多甚難可修心便退屈. 省己意樂能修

旋等練磨自心勇猛不退. 三聞諸佛圓滿轉

依極難可證心便退屈. 引他粗善肉己妙因

練磨自心勇猛不退. 由斯三事練磨其心. 堅

固熾然修諸勝行. 次加行位. 論主起云. 次加

行位其相云何. 頌曰

下	欄

現前立少物	謂是唯識性

以有所得故	非實住唯識

釋曰. 此顯第二加行位也. 菩薩先於初無數

劫. 善備福德智慧資糧. 順解脫分旣圓滿已.

爲入見道住唯識性. 復修加行伏除二取. 謂

煖頂忍世第一法. 此四總名順決擇分. 順趣

眞實決擇分故. 近見道故立加行名. 非前

資糧無加行義. 煖等四法依四尋思四如實

智初後位立. 四尋思者. 尋思名義自性差別

假有實無. 如實遍知此四離識及識非有名

如實智. 名義相異故別尋心. 二二相同故合

思察. 依明得定發下尋思觀無所取立爲煖

位. 謂此位中創觀所取名等四法皆自心變

假施設有實不可得. 初獲惠日前行相故五

明得名. 卽此所獲道皆前相故名爲煖. 依明

增定發上尋思觀無所取立爲頂位. 謂此位

中重觀所取名等四法皆自心變假施設有實

不可得. 明相轉成故名明增. 尋思位極故復

名頂. 依印順定發下如是智. 於所取無決定

卽持. 無能取中亦順樂忍. 旣無實境離能取

識. 寧有實識離所取境. 所取能取相待五故.

印順忍時總名爲忍. 印前順後立印順名. 忍

境識空故名爲忍. 依無間定發上如實智印二

取空立世第一法. 謂前上忍唯印能取空. 今

世第一法二空雙印. 從此無間必入見道故

立無間名. 畢生法中此最勝故名世第一法.

如是煖頂依能取識觀所取空. 下忍起時印

境空相. 中忍轉位於能取識如境是空順樂

忍可. 上忍起位印能取空. 世第一法雙印空

經數: 二八○四

經名: 唯識三十論要釋

頁數: 九七七

上	欄

相. 皆帶相故未能證實. 故說菩薩此四位中

猶於現前安立少物. 謂是唯識眞勝義性. 以

彼空有二相未除. 帶相觀心有所得故. 非實

安住眞唯識性. 彼相滅已方實安住. 依如是

義故有頌云菩薩於定位. 觀影唯是心. 義

想旣滅除. 審觀唯自想. 如是住內心. 知所取

非有. 次能取亦無. 後觸無所得此加行位

未遣相縛. 於粗重傳亦未能斷. 唯能伏除分

別二取. 違見道故. 於俱生者及二隨眠有漏

觀心有所得故. 有分別故. 未全伏除. 全未能

滅. 此位菩薩於安立諦非安立諦俱學觀察.

爲引當來二種見道. 及伏分別二種障故. 非

安立諦是正所觀. 非如二乘唯觀安立. 菩薩

起此煖等善根. 雖方便時通諸靜慮. 而依

第四方得成滿. 託最勝依入見道故. 唯依欲

界善趣身起餘惠厭心. 非殊勝故. 此位亦是

解行地攝. 未證唯識眞勝義故. 次通達位其

相云何. 頌曰

若時於所緣	智都無所得

爾時住唯識	離二取相故

釋曰. 此顯第三通達位也. 若時菩薩於所緣

境無分別智都無所得. 不取種種戱論相故.

爾時乃名實住唯識眞勝義性. 卽證眞如智

與眞如平等. 俱離能取所取相故. 能所取

相俱是分別. 有所得心戱論現故. 故無相分

而有見分. 說無相取不取相故. 雖有見分而

不分別. 說非能取. 非取全無. 雖無相分而可

說此帶如相起. 不離如故. 如自證分緣見分

時不變而緣. 此亦應爾. 變而緣者便非親證.

中	欄

如後得智有分別故. 加行無間此智生時. 體

會眞如名通達位. 初照理故亦名見道. 然此

見道略說有二. 一眞見道. 謂卽所說無分別

智. 實證二空所顯眞理. 實斷二障分別隨眠.

二空二障頓證頓斷. 由意樂力有堪能故. 雖

多刹那事方究竟. 而相等故總說一心. 二

相見道. 此復有二. 一觀非安立諦有三品心.

一內遣有情假法緣智. 能除□品分別隨眠.

二內遣諸法假法緣智. 能除中品分別隨眠.

三遍遣一切有情諸法假緣智. 能除一切分

別隨眠. 前二名法智. 各別緣故. 第三名類智.

總合緣故. 法眞見道二空見分自所斷障無

間解脫. 別總建立名相見道. 二緣安立諦有

十六心. 此復有二. 一者依觀所取能取別立

法類十六種心. 謂於苦諦有四種心. 一苦法

智忍. 謂觀三界苦諦眞如. 正斷三界見苦

所斷二十八種分別隨眠. 二苦法智. 謂忍無

間觀前眞如. 證前所顯煩惱解脫. 三苦類智

忍. 謂智無間無漏慧生. 於法忍智各別內證.

言後聖法皆是此類. 四苦類智. 謂此無間無

漏智生. 審定印可苦類智忍. 如於苦諦有

四種心. 集滅道諦應知亦爾. 此十六心. 八觀

眞如八觀正智. 法眞見道無間解脫見自證

分. 差別建立名相見道. 二者依觀上下諦

境別立法類十六種心. 謂觀現前不現前界

苦等四諦各有二心. 一現觀忍. 二現觀智. 如

其所應法眞見道無間解脫見分諦觀. 斷見

所斷百一十二分別隨眠. 名相見道. 諸相見

道依眞假說. 世第一法無間而生及斷隨眠.

下	欄

非實如是. 眞見道後方得生故. 非安立後起

安立故. 分別隨眠眞已斷故. 前眞見道證唯

識性. 後相見道證唯識相. 前眞見道根本智

攝. 後相見道後得智攝. 二中初勝故頌偏說.

菩薩得此二見道時. 生如來家住極喜地. 善

達法界得諸平等. 常生諸佛大集會中. 於

多百門已得自在. 自知不久證大菩提能盡

未來利樂一切. 次修習位其相云何. 頌曰

無得不思議	是出世間智

捨二粗重故	便證得轉依

釋曰. 此顯第四修習位也. 菩薩從前見道起

已. 爲斷餘障證得轉依. 復數修習無分別智.

此智遠離所取能取. 故說無得及不思議. 或

離戱論說爲無得. 妙用難測名不思議. 是出

世間無分別智. 斷世間故名出世間. 二取隨

眠是世間本. 唯此能斷獨得出名. 或出世

名依二義立. 謂體無漏及證眞如. 此智具斯

二種義故獨名出世. 餘智不然. 卽十地中

無分別智數修此故捨二粗重. 二障種子立

粗重名. 性無堪任違細輕故. 令彼永滅故說

爲捨. 此能捨彼二粗重故. 便能證得二種轉

依. 依謂所依. 卽依他起與染淨法爲所依故.

染謂虛妄遍計所執. 淨謂眞實圓成實性. 轉

謂二分轉捨轉得. 由數修習無分別智斷本

識中二障粗重故. 能轉捨依他起上遍計所

執. 及能轉得依他起中圓成實性. 由轉煩惱

得大涅槃. 轉所知障證無上覺. 成立唯識意.

爲有情證得如斯二轉依果. 或依卽是唯識

眞如. 生死涅槃之所依故. 愚夫顚倒迷此

經數: 二八○四

經名: 唯識三十論要釋

頁數: 九七八

上	欄

眞如. 故無始來受生死苦. 聖者離倒悟此眞

如. 便得涅槃畢竟安樂. 由數修習無分別智

斷本識中二障粗重故. 能轉得依如生死. 及

能轉得依如涅槃. 此卽眞如離雜染性. 如雖

性淨而性雜染. 故離染時假說新淨. 卽此新

淨說爲轉依. 修習位中斷障證得. 雖於此位

亦得菩提. 而非此中頌意所顯. 頌意但顯

轉唯識性. 二乘滿位名解脫身. 在大牟尼名

法身故. 云何證得二種轉依. 謂十地中修十

勝行. 斷十重障證十眞如. 二種轉依由斯證

得. 言十地者. 一極喜地. 初獲聖性具證二空.

能益自他生大喜故二離垢地. 具淨尸羅. 遠

離能起微細毁犯煩惱垢故. 三發光地. 成就

勝定大法總持. 能發無邊妙慧光故. 四焰慧

地. 安住最勝菩提分法. 燒煩惱薪慧焰增故.

五極難勝地. 眞俗兩智行相互違合令相應.

極難勝故. 六現前地. 住緣起智引無分別最

勝般若令現前故. 七遠行地. 至無相住功用

後邊. 出過世間二乘道故. 八不動地. 無分

別智任運相續相用. 煩惱不能動故. 九善慧

地. 成就微妙四無□解. 能遍十方善說法故.

十法雲地. 大法智雲含衆德水. 蔽如空粗重

充滿法身故. 如是十地總攝有爲無爲功德.

以爲自性. 與所修行爲勝依持令得生長故

名地. 十勝行者. 卽是十種波羅蜜多. 施有

三種. 謂財施無畏施法施. 戒有三種. 謂律儀

戒攝善法戒饒益有情戒. 忍有三種. 謂耐怨

害忍安受苦忍諦察法忍. 精進有三種. 謂被

甲精進攝善精進利樂精進. 靜慮有三種. 謂

中	欄

安住靜慮引發靜慮辨事靜慮. 般若有三種.

謂生空無分別慧法空無分別慧俱空無分別

慧. 方便善巧有二種. 謂□向方便善巧拔濟

方便善巧. 願有二種. 謂心菩提願利樂他願.

力有二種. 謂思擇力修習力. 智有二種. 謂

受用法樂智成熟有情智. 此十性者. 施以無

貪及彼所起三業爲性. 戒以受學菩薩戒時

三業爲性. 忍以無嗔精進審慧及彼所起三

業爲性. 精進以勤及彼所起三業爲性. 靜慮

但以等持爲性. 後五皆以擇法爲性. 說是根

本後得智故. 於中第八以欲勝解及信爲性.

願以此三爲自性故. 此說自性. 幷眷屬一一

皆以一切俱行功德爲性. 此十相者. 要七最

勝之所攝受方可建立波羅蜜多. 一安住最

勝. 謂要安住菩薩種性. 二依止最勝. 謂要依

止大菩提心. 三意樂最勝. 謂要悲愍一切有

情. 四事業最勝. 謂要具行一切事業. 五巧便

最勝. 謂要無相智所攝受. 六□向最勝. 謂

要□向無上菩提. 七淸淨最勝. 謂要不爲

二障間雜. 若非此七所攝受者. 所行施等非

到彼岸. 由斯施等十波羅蜜多一一皆應四

句分別. 此但有十不增減者. 謂十地中對治

十障證十眞如無增減故. 其前六種不增減

者. 謂施等三增上生道. 感大財體及眷屬故.

精進等三決定勝道. 能伏煩惱成熟有情及

佛法故. 諸菩薩道唯有此二. 後唯四者爲助

前六令修滿足不增減故. 方便善巧助施等

三. 願助精進. 力助靜慮. 智助般若令修滿足.

十次第者. 謂由前前引發後後. 及由後後持

下	欄

淨前前. 又前前粗後後細故. 易難修習次第

如是. 此十修者有五種修. 一依止任持修. 二

依止作意修. 三依止意樂修. 四依止方便修.

五依止自在修. 依此五修修習十種波羅蜜

多皆得圓滿. 此十攝者. 謂一一皆攝一切波

羅蜜多互相順故. 依修前行而引後者. 前攝

於後必待前故. 後不攝前不待後故. 依修後

行持淨前者. 後攝於前持淨前故. 前不攝後

非持淨故. 若依能雜而修習者. 展轉相望應

作四句. 此實有十而說六者. 應知後四第六

所攝. 開爲十者. 第六唯攝無分別智. 後四皆

是後得智攝. 緣世俗故. 此十果者. 有漏有四.

除離繫果. 無漏有四. 除異熟果. 而有處說具

五果者. 或五相資或二合說. 此十學者. 若自

性攝戒唯攝戒. 定攝靜慮. 慧攝後五. 若幷助

伴皆具相攝. 若隨用攝戒攝前三. 資糧自體

眷屬性故. 定攝靜慮. 慧攝後五. 精進三攝.

遍策三故. 若隨顯攝戒攝前四. 前三如前及

守護故. 定攝靜慮. 慧攝後五. 此十因位有三

種名. 一名波羅蜜多. 謂初無數劫. 爾時施

等勢力尙微. 被煩惱伏未能伏彼. 由斯煩惱

不覺現行. 二名近波羅蜜多. 謂第二無數劫.

爾時施等勢力微增. 非煩惱伏而能伏彼. 由

斯煩惱故意方行. 三名大波羅蜜多. 謂第三

無數劫. 爾時施等勢力轉增. 能畢竟伏一切

煩惱. 由斯煩惱永不現行. 十於十地雖實皆

修. 而隨相增地地修一. 雖十地行有無量門.

而皆攝在十到彼岸. 十重障者. 一異生性障.

謂二障中分別起者依彼種立異生性故. 二

經數: 二八○四

經名: 唯識三十論要釋

頁數: 九七九

上	欄

乘見道現在前時唯斷一種名得聖性. 菩薩

見道現在前時具斷二種名得聖性. 二眞見

道現在前時. 彼二種障必不成就. 猶明與闇

定不俱生. 如秤兩頭低□時等. 諸相違法理

必應然. 是故二性無俱成失. 然斷二障必由

二道. 一謂無間. 二謂解脫. 斷惑證滅期心

別故. 爲捨彼名粗重性故. 無間道時雖無惑

種. 而未捨彼無堪任性. 爲捨此故起解脫道.

及證此名擇滅無爲. 雖初地所斷實通二障.

而異生性障意取所知. 說十無明非染汚故.

理實初地修道位中亦斷俱生所知一分. 然

今且說最初斷者. 後九地斷准此應知. 住

滿位中時旣淹久. 理應進斷所應斷障. 不爾

三時道應無別. 故說菩薩得現觀已. 復於十

地修道位中. 唯修永滅所知障道. 留煩惱障

助願受生. 非如二乘速趣圓寂. 故修道位

不斷煩惱. 將成佛時方頓斷故. 二邪行障. 謂

所知障中俱生一分及彼所起誤犯三業. 彼

障二地極淨尸羅. 入二地時便能永斷. 三闇

鈍障. 謂所知障中俱生一分令所聞思修法

忘失. 彼障三地勝定總持及彼所起殊勝三

惠. 入三地時便能永斷. 四微細煩惱現行障.

謂所知障中俱生一分第六識俱身見等攝.

最下品故. 不作意緣故. 遠隨現行故. 說名

微細. 彼昔多與此身見等同體起故說煩惱

名. 彼障四地菩提分法. 入四地時便能永斷.

五於下乘般涅槃障. 謂所知障中俱生一分

令厭生死樂趣涅槃同下二乘厭苦欣滅. 彼

障五地無差別道. 入五地時便能永斷. 六粗

中	欄

相現行障. 謂所知障中俱生一分執有染淨

粗相現行. 彼障六地無染淨道. 入六地時便

能永斷. 七細相現行障. 謂所知障中俱生

一分執有生滅細相現行. 彼障七地妙無相

道. 入七地時便能永斷. 八無相中作加行障.

謂所知障中俱生一分令無相觀不任運起.

前之五地有相觀多無相觀少. 於第六地有

相觀少無相觀多. 第七地中純無相觀. 雖□

相續而有加行. 由無相中有加行故. 未能

任運現相及土. 此障八地無功用道. 入八地

時便能永斷. 九利他中不欲行障. 謂所知障

中俱生一分令於利樂有情事中不欲勤行樂

修己利. 彼障九地四無□解. 入九地時便

能永斷. 十於諸法中未得自在障. 謂所知障

中俱生一分令於諸法不得自在. 彼障十地

大法智雲及所含藏所起事業. 入十地時便

能永斷. 此地於法雖得自在. 而有餘障未名

最極. 謂有俱生微所知障. 及有任運煩惱障

種. 金剛喩定現在前. 彼皆頓斷入如來地故

通佛地有十一障. 十眞如者. 一遍行眞如. 謂

此眞如二空所顯. 無有一法而不遍故. 二

最勝眞如. 謂此眞如具無邊德. 於一切法最

爲勝故. 三勝流眞如. 謂此眞如所流敎法. 於

餘敎法極爲勝故. 四無攝受眞如. 謂此眞如

無所繫屬. 非我執等所依取故. 五類無別眞

如. 謂此眞如類無差別. 非如眼等類有異故.

六無染淨眞如. 謂此眞如此本性無染. 亦不

可說後方淨故. 七法無別眞如. 謂此眞如雖

多敎法種種安立而無異故. 八不增減眞如.

下	欄

謂此眞如離增減執. 不隨染淨有增減故. 卽

此亦名相土自在所依眞如. 謂若證得此眞

如已. 現相現土俱自在故. 九智自在所依

眞如. 謂若證得此眞如已. 於無□解得自在

故. 十業自在所依眞如. 謂若證得此眞如已.

普於一切神通作業總持定門皆自在故. 雖

眞如性實無差別. 而隨勝德假立十種. 雖初

地中已達一切. 而能證行猶未圓滿. 爲令圓

滿後後建立. 如是菩薩於十地中勇猛修行

十種勝行. 斷十重障證十眞如. 於二轉依便

能證得. 轉依位別略有六種. 一損力益能轉.

謂初二位. 由習勝解及□愧故. 損本識中染

種勢力. 益本識中淨種功能. 雖未斷障種

實證轉依. 而漸伏現行亦名爲轉. 二通達轉.

在通達位. 由見道力通達眞如. 斷分別生二

障粗重. 證得一分眞實轉依. 三修習轉. 謂修

習位. 由數修習十地行故. □斷俱生二障

鹿重. 漸次證得眞實轉依. 四果圓滿轉. 謂究

竟位. 由三大劫阿僧企耶修習無邊難行勝

行. 金剛喩定現在前時. 永斷本來一切粗重.

頓證佛果圓滿轉依. 窮未來際利樂無盡. 五

下劣轉. 謂二乘位. 專心自利厭苦欣寂. 唯

能通達生空眞如. 斷煩惱種證眞如擇滅. 無

勝堪能名下劣轉. 六廣大轉. 謂大乘位. 爲利

他故趣大菩提. 生死涅槃俱無欣厭. 具能通

達二空眞如. 雙斷所知煩惱障種. 頓證無

上菩提涅槃. 有勝堪能名廣大轉. 此中意說

廣大轉依. 捨二粗重而證得故. 轉依義別

略有四種一能轉道. 此復有二. 一能伏道謂

經數: 二八○四

經名: 唯識三十論要釋

頁數: 九八○

上	欄

伏二障隨眠勢力. 令不引起二障現行. 此通

有漏無漏二道加行根本後得三智. 隨其所

應漸頓伏彼. 二能斷道. 謂能永斷二障隨眠.

此道定非有漏加行. 有漏曾習相續所引未

泯相故. 加行趣心所證所引未成辯故. 故見

所斷及修所斷迷理隨眠. 唯根本智親證理

故能正斷彼. 餘修所斷迷事隨眠. 根本後

得皆能正斷. 二所轉依. 此復有二. 一持種依.

謂本識. 由此能持染淨法種. 與染淨法俱

爲所依. 聖道轉令捨染得淨. 餘依地起性雖

亦是依. 而不能持種故此不說. 二迷悟依. 謂

眞如. 由此能作迷悟根本. 諸染淨法依之得

生. 聖道轉令捨染得淨. 餘雖互作迷悟法依.

而非根本故此不說. 三所轉捨. 此復有二. 一

所斷捨. 謂二障種. 眞無間道現在前時. 障

治相違彼便斷滅永不成就. 說之爲捨. 彼種

斷故不復現行妄執我法. 所執我法不對妄

情. 亦說爲捨. 由此名捨遍計所執. 二所棄捨.

謂餘有漏劣無漏種. 金剛喩定解脫道起.  引

極圓明能淨本識. 非彼依故皆欲捨棄. 彼種

捨已. 現有漏法及劣無漏畢竟不生. 旣永

不生亦說爲捨. 由此名捨生死劣法. 四所轉

得. 此復有二. 一所顯得. 謂大涅槃. 此雖本

來自性淸淨. 而由客障覆令不顯. 眞聖道生

斷彼障故. 令其相顯. 名得涅槃. 此依眞如

離障施設. 故體卽是淸淨法界. 涅槃義別略

有四種. 一本來自性淸淨涅槃. 謂一切法相

眞如理. 雖有客染而本性淨. 具無數量微妙

功德. 無生無滅堪若虛空. 一切有情平等共

中	欄

有. 與一切法不一不異. 離一切相一切分別.

尋思路絶言名道斷. 唯眞聖者自內所證. 其

性本寂故名涅槃. 二有餘依涅槃. 謂卽眞如

出煩惱障. 雖有微苦所依未滅. 而障永寂

故名涅槃. 三無餘依涅槃. 謂卽眞如出生死

苦. 煩惱旣盡餘依亦滅. 衆苦永寂故名涅槃.

四無住處涅槃. 謂卽眞如出所知障. 大悲般

若常所輔翼. 由斯不住生死涅槃. 利樂有

情窮未來際用. 而常寂故名涅槃. 一切有情

皆有初一. 二乘無學容前三. 唯我世尊具四

圓寂. 如何善逝有有餘依. 雖無實依而有

現似. 或苦依盡說無餘依. 非苦依在說有餘

依. 是故世尊可言具四. 二乘無餘雖無身智.

而由彼證不說彼有. 彼位唯有淸淨眞如. 離

相堪然寂滅安樂. 依斯說彼與佛無差. 但無

菩提利樂他業. 故復說此與佛有異.  旣所

知障亦障涅槃. 如何但說是菩提障. 應知聖

敎依勝用說. 理實俱能通障二果. 如是所說

四涅槃中. 唯後三種名所顯得. 二所生得. 謂

大菩提. 此雖本來有能生種. 而所知障□故

不生. 由聖道力伏彼障故. 令從種起名得菩

提. 起已相續窮未來際. 此卽四智相應心品.

一大圓鏡智相應心品. 謂此心離諸分別. 所

緣行相微細難知. 不妄不愚一切境相. 性

相淸淨離諸雜染. 純淨圓德現種依持. 能現

能生身土智影. 無間無轉窮未來際. 如大圓

鏡現衆色像. 二平等性智相應心品. 謂此心

品觀一切法自他有情悉皆平等. 大慈悲等

□共相應. 隨諸有情所樂示現受用身土影

下	欄

像差別. 妙觀察智不共所依. 無住涅槃之所

建立. 一味相續窮未來際. 三妙觀察智相應

心品. 謂此心品善觀諸法自相共相無□而

轉. 攝觀無量總持定門及所發生功德珍寶.

於大衆會能現無量作用差別皆得自在. 雨

大法雨斷一切疑. 令諸有情皆獲利樂. 四

成所作智相應心品. 謂此心品爲欲利樂諸

有情故. 遍於十方示現種種變化三業. 成

本願力所應作事. 如是四智相應心品雖

各定有二十二法能變所變種現俱生. 而智

用增以智名顯. 故此四品總攝佛地一切有

爲功德皆盡. 此轉有漏八七六五識相應心

品. 如次而得. 智雖非識而依識轉. 識爲主

故說轉識得. 又有漏位智劣識强. 無漏位中

智强識劣. 爲勸有情依智捨識故. 說轉八

識而得此四智. 大圓鏡智解脫道時初成佛

故乃得現起. 異熟識種金剛喩定現在前時

猶未頓捨. 與無間道不相違故. 由斯此品從

初成佛盡未來際相續不斷. 持無漏種令不

失故. 平等性智菩薩見道違二執故方得初

起. 後十地中執未斷故. 有漏等位或有間斷.

法雲地後與淨第八相依相續盡未來際. 妙

觀察智生空觀品二乘見位亦得初起. 此後

展轉乃至上位. 若非有漏生空觀品或無心

時皆容現起. 成所作智成佛初起. 以十地中

依異熟識所變眼等. 非無漏故. 有漏不共必

俱同境根發無漏識. 理不相應故. 此二於

境明昧異故. 由斯此品要得成佛. 依無漏根

方能現起. 而數眼斷. 作意起故. 此四種性雖